
**И. Әбдікәрімов атындағы Қызылорда аграрлық техникалық жоғары колледжі**

**БЕКІТЕМІН**

**Колледж әдіскері**

**\_\_\_\_\_\_\_\_\_\_\_\_\_ Э.С.Аймбетова**



**«**Шылау және одағай сөздердің жазылуы.

Қосымшалардың жазылуы**»**

**тақырыбындағы**

**АШЫҚ САБАҚ ЖОСПАРЫ**

**Пән оқытушы: Рахметова Жанар Жоламанқызы**

**Күні: 27.02.2023**

**Уақыты: 12:00**

**Өтетін орны: №106 аудитория**

**Оқу тобы: Гм-22о**

**Жоспар «Мемлекеттік және шет тілдері » пәндік циклдік комиссиясы отырысында қаралып,мақұлданды.**

**Хаттама № « » 2023 жыл**

**«Мемлекеттік және шет тілдері» ПӘК төрайымы: \_\_\_\_\_\_\_\_\_\_\_\_ А.А.Қалманова**

**Қызылорда -2023**

|  |  |
| --- | --- |
| Пәні: | **Қазақ тілі** |
| Тобы: ГМ-22о | Қатысушылар саны: Қатыспағандар саны: |
| Бөлім, тарау | Қазіргі қоғам құндылықтары: мәдениет және өркениет. Сөз мәдениеті. Мәтіндегі негізгі ойды анықтау. Мәтіннің стильдік ерекшелігін табу. |
| Сабақтың тақырыбы: | Шылау және одағай сөздердің жазылуы.Қосымшалардың жазылуы |
| Оқу бағдарламасына сәйкес оқу мақсаты | • мәтіндегі негізгі ойды анықтау, көтерілген мәселеге баға беріп, мәліметтер мен пікірлерді өңдей білу;  • ЛексикаҚық құрылымдарды қолданып, көтерілген мәселе бойынша ойыңды жазу мән мәтін бойынша тілдік бірліктерді орфографиялық нормаға сай жазу |
| Сабақтың мақсаты: | * бұрыннан білетіндерін ескере түсіре отырып, сөз мәдениетінің адам қарым-қатынасындағы орны,сөйлеу шеберлігі және тіл мәдениеті,ауызекі сөйлеу стилі туралы тереңнен білім беру; * мәдениеттілікке,жан-жақтылыққа баулу; * сөз қолдану аясын кеңейту,жазу сауаттылықтарын арттыру; |
| **Бағалау критерийлері** | • Мәтіндегі негізгі ойды анықтайды.  • Көтерілген мәселеге баға береді.  • Мәтіндерді толықтырып, сұрақтарға жауап береді  • Орфографиялық нормаға сай жазады. |
| Сабақтың типі | Жаңа білімді меңгерту |
| Оқыту әдістері | «Бес қадам» әдісі, «Икс\нөл» ойыны, « Wordwall» платформасы,  «Суреттер сөйлейді» әдісі, «Квест» әдісі. |
| Пәнаралық байланыс | Қазақ әдебиеті, өнер |

**Сабақтың барысы:**

|  |  |  |  |
| --- | --- | --- | --- |
| Сабақ кезеңі/  Уақыты | Педагогтің іс-әрекеті | Білім алушының  іс-әрекеті | Ресурстар |
| **І.Ұйымдас**  **тыру кезеңі** | Сабақ басында:   * **Сәлемдесу** * **Топқа ат қою (е**кі топ адасқан әріптерді орнына қою арқылы топтарының атын белгілейді) * ***«Бір тілек» сергіту сәті.***   Екі топ студенттері қарсы топтың есімдеріне байланысты бір-бірлеріне тілек, жағымды, жақсы сөздер айтудан бастайды.  Мысалы: Қуаныштың есіміне байланысты; Қуанышты күндерің көп болсын.  **Қызығушылықты ояту кезеңі:**  **«Суреттер сөйлейді» әдісі** бойынша берілген суреттер арқылы сабақтың тақырыбына болжау жасалады  **1-сурет**  https://avatars.mds.yandex.net/i?id=5a140e80c6bf2f93bd0f6d9e09eede208bbb3e7a-5294211-images-thumbs&n=13  **2-сурет**  Әсет **пен** Әсем кітап оқыды  https://avatars.mds.yandex.net/i?id=717c1769c6772c16d1c37dd01df766d6-4834372-images-thumbs&ref=rim&n=33&w=200&h=150 | Сұрақтарға жауап береді.  Топтың атын анықтайды.  .  Сабақ тақырыбын болжайды  Берілген тапсырмаларды орындайды. | Суреттер  Стикерлер  **https://avatars.mds.yandex.net/i?id=5a140e80c6bf2f93bd0f6d9e09eede208bbb3e7a-5294211-images-thumbs&n=13**  **https://avatars.mds.yandex.net/i?id=717c1769c6772c16d1c37dd01df766d6-4834372-images-thumbs&ref=rim&n=33&w=200&h=150** |
| **ІІІ.Жаңа сабақ** | **Шылау** – толық лексикалық мағынасы жоқ, сөз бен сөзді, сөйлем мен сөйлемді байланыстыратын, сөзге қосымша мән үстейтін көмекші сөздер. Мысалы: *үшін, жуық, бірақ, мен, да, әрі, сайын, таман, шақты, бірге, туралы, секілді,*т.б.  Шылаудың басқа сөз таптарынан айырмашылықтары:  1. Шылаудың толық лексикалық мағынасы болмайды;  2. Шылау сөйлем мүшесі бола алмайды;  3. Шылау сөз бен сөзді, сөйлем мен сөйлемді байланыстырады;  4. Шылау толық мағыналы сөздің жетегінде қолданылып, оған қосымша мән үстейді;  5. Шылаулар түрленбейді, яғни көптелмейді, септелмейді, тәуелденбейді, жіктелмейді.  Шылау сөздер білдіретін мәніне қарай үшке бөлінеді: 1) септеулік шылау; 2) жалғаулық шылау; 3) демеулік шылау.  Шылаулардың емлесі  Шылаулардың көпшілігі өздері қатысты сөздерден бөлек жазылады және кейбірі дефис арқылы жазылады. Бөлек жазылатын шылаулардың көбі кейбір грамматикалық тұлғалармен сырт жағынан ұқсас болып келеді. Кейбір шылаулар өздері қатысты сөздердің әуеніне түсіп үндесіп, бірнеше тұлғада қолданылады. Мысалы: мен (беп, пен), қана (ғана), қой (ғой) шылаулары өзінен бұрынғы сөздің соңғы дыбысына, -ды, (-ді), -мыс (-міс) демеуліктері соңғы сөздің соңғы буынының жуан-жіңішкелігіне, да (де, та, те) және ма (ме, ба, бе, па, пе) шылаулары өзінен бұрынғы сөздің әрі соңғы дыбысына, әрі соңғы буынның жуан-жіңішкелігіне қарай түрленіп отырады. Мысалы: Шығанақ пен Олжабек соңына ала кірді (Ғ. Мұст). Құнанбай мен Ізғұтты алда келеді екен. (М. Ә. ) Толкын да, ағыс та күшейген. (Ғ. М.) 1. Және, мен, (бен, пен) шылауларының емлесі. Және, мен (бен, пен) шылаулары бірыңғай мүшелер мен ынғайлас мәнді сөйлемдерді байланыстырып, қайталанбай қолданылды. Сондықтан бұл жалғаулықтар байланыстырған сөздер мен сөйлемдердің арасына үтір қойылмайды. Мысалы: Жомарттың бүгін жүре қоярлық ниеті жоқ еді және онын ниетіне қарай даяр көлік те болмайды. (Ғ. Мұст.) Шортанбай, Дулат пенен Бұқар жырау, Бірінің сөзі жамау, бірі құрау (А). Мен (бен, пен) жалғаулығы түбірге қосылып жазылатын көмектес септік жалғауымен сырт тұлғасы жағынан ұқсас. Оларды бір-бірінен ажыратудың жолы мынадай. Көмектес септік жалғауын сөйлемде түсіріп айтуға болмайды. Ал мен (бен, пен) жалғаулығын түсіріп айтуға да (онда жалғаулықтың орнына үтір қойылады), басқа жалғаулықпен (мысалы, және, немесе да, де, та, те) ауыстырып айтуға да болады. Мысалы: Жақсымен жанас деген сөйлемді жақсы жанас деп,— мен тұлғасысыз (көмектес септігінсіз) айтуға болмайды. Жақсылық пен жамандық кейін алдыңнан қайтады деген сөйлемді, жақсылық, жамандық кейін алдыңнан қайтады деп те, жақсылық және жамандык, кейін алдыңнан қайтады немесе жақсылық та, жамандық та кейін алдыңнан қайтады деп те айтуға бола береді. Мен (бен, пен) жалғаулыгы байланыстырған бірыңғай сөздердің алдыңғысындағы септік жалғауы түсіріліп айтыла береді: Мысалы: Алыс пен жақынды жортқан білер (макал). Әке мен шешенің еңбегін ұмытпа деген сөйлемдерде алыс сөзі табыс септікте (алысты), әке сөзі ілік септікте (әкенің) тұрғаны белгілі. Және, мен (бен, пен) жалғаулықтары бірнеше бірыңғай мүшелердің соңғы екеуінің арасын байланыстырады немесе бірыңғай мүшелерді екі-екіден топтап барып байланыстырады. Мысалы: Шортанбай, Дулат пенен Бұқар жырау, Бірінің сөзі жамау, бірі құрау (А). Омар, Оспан және Ахмет — үшеуі сабақ оқып отыр. Күрес пен күлкі, қайғы мен шаттық алыс пен жеңіс, жеңіліс пен жетістік болмаса, бұл шіркіннің өзі де тоңған мұз, ұйыған айран емес пе?    **Одағай**- сөз табы. Одағай сөздер көбінесе адам сезімінің алуан түрлі күйін білдіретін дыбыстар сияқты болып келеді. Бірақ олар жай ғана дыбыстар емес, жұртшылыққа әбден түсінікті болып, белгілі дағды бойынша сөз ретінде пайдаланатын дыбыстар. Олар жұртшылыққа әбден түсінікті болып қалыптасқандықтан, жай ғана дыбыстардың қатарынан шығып, белгілі сөзге айналған.Мысалы:*Уау, жігіттер-ау, бұл қалай?* (Ғ. Сланов); *Па, сабаз, мал болғаныңа!* (бұ да); *Түу, қандай тымырсық түн* (бұ да);  *Е, жолдас, жақсы жатып, жай тұрдыңыз ба?*  дегендердегі *уау, па, түу, е*деген одағайлар үйреншікті сөздерге айналып, жұрттың бәріне түсінікті болып кеткен.[[1]](https://kk.wikipedia.org/wiki/%D0%9E%D0%B4%D0%B0%D2%93%D0%B0%D0%B9" \l "cite_note-1)  Одағай сөздер мағына жағынан заттың өзі туралы да, сыны, саны, қимылы туралы да, қимылдың жайы-күйі туралы ұғым бермейді.  Одағайдың үш түрі бар: 1) көңіл күй одағайлары; 2) жекіру одағайлары; 3) шақыру одағайлары.  1. Көңіл күй одағайлары шаттану, таңырқау, ренжу, өкіну, қуану мәнінде қолданылады: *пәлі, алақай, пай-пай, уһ, әттеген-ай, қап.*  2. Жекіру одағайлары тыйым салу, жекіру мәнінде айтылады:*тәйт, тек, жә.*  3. Шақыру одағайлары хайуанаттарды, жан-жануарларды қуу, шақыру мәнінде жұмсалады. Жылқыға қатысты *құрау-құрау, моһ-моһ;* сиырға қатысты *ауһау-ауһау, әукім-әукім;*қойға қатысты *пұшайт-пұшайт;* түйеге қатысты *көс-көс;* ешкіге қатысты *шөре-шөре*; итке қатысты *кә-кә, айтақ-айтақ*; мысыққа қатысты *пырс,* т.б. одағайлар қолданылады.  Одағай сөйлем басында да, ортасында да, соңында да кездеседі. Соған байланысты одағайға қойылатын тыныс белгілер төмендегідей:  1. Одағай сөйлем басында келсе, одағайдан кейін үтір қойылады. Мысалы, *Пай-пай,*туған жер қандай ыстық*! Құрау-құрау,*кер бесті!  2. Одағай сөйлемнің ортасында келсе, одағайдың екі жағынан да үтір қойылады. Мысалы, Далаға шықсам*, ойпырай,*батыс жақ от болып жанып жатқандай...  3. Одағай сөйлемнің соңында келсе, алдынан үтір қойылады. Мысалы, Осы алған бетіңнен танба*, бәрекелді!*Көз жасыңды көрсетпе*, тәйт!*  4. Кейбір жағдайда одағай қатысқан сөйлем соңына леп белгісі қойылады. Мысалы:  Қазақстан*! Пай, пай, пай,*ардағым-ай!  Сен менің Шолпанымсың жанған ұдай.  5. Қайталанып айтылған одағайлар дефис арқылы жазылады. Мысалы, *Паһ-паһ!*Сөз деп осыны айт!  **Тапсырма№1** «Икс\нөл» ойыны. Ойынның шарттары;  -Әр топтан оқушылар шығып, бір ұяшықтан тапсырма жазылған қағазды алып, жауап береді. Жауап дұрыс болса, тапсырма алған ұяға тобына тиесілі Х немесе 0 белгісін қояды.  -Әр топ ақылдасып отырып тапсырма орындауға шығады, егер жауап дұрыс болмаса, келесі топқа кезек беріледі. | Берілген тапсырманы орындайды. Сұраққа жауап береді.  . | https://avatars.mds.yandex.net/i?id=fde8761d3cc4de132737d96403f46e3a9012eb74-4320611-images-thumbs&n=13  https://itest.kz/kz/ent/qazaq-tili/morfologiya/lecture/odahaj-turleri-emlesi  Қазақ тілі  11 сынып  Алматы «Мектеп»  баспасы  https://www.google.com/search?q=%D1%88%D1%8B%D0%BB%D0%B0%D1%83%D0%B4%D1%8B%D2%A3+%D0%B5%D0%BC%D0%BB%D0%B5%D1%81%D1%96&oq=&aqs=chrome.1.35i39i362l4j46i39i199i362i465j35i39i362l3.499378773j0j7&sourceid=chrome&ie=UTF-8  Кеспе қағаздар, плакатқа сызылған кесте. |
| **ІҮ. Жаңа сабақты пысық**  **тау** | **Тапсырма №2** «Бес қадам» әдісі. 2 топтан екі оқушы шығып, табан іздерін басу арқылы берілген сұраққа иә немесе жоқ деп жауап беру қажет. 1сұраққа берілген уақыт 10 секунд.  **Тапсырма №3** Мәтінмен жұмыс. Шылау мен одағай сөздерді тауып, емлеге сай жазыңдар.  **Тапсырма №4** « Wordwall» платформасын пайдалана отырып, оқушылар берілген тапсырмаларды орындайды.    **Тапсырма №5** Мәтінмен жұмыс. Оқушыларға толық жазылмаған ертегі мәтіні беріледі. Сол мәтінді екі топ өздерінше толықтырып жазады. Мәтін ішінде шылау және одағай сөздер болу міндетті.  **Тапсырма№6** «Квест» әдісімен берілген сұрақтарға жауап беру.   * Қиындылардың ішінен кез келген әріпті таңдап, сұрақтың қайда жасырылғанын табу. * Берілген сұраққа дұрыс жауап беру.   **Тапсырма №7**  Оқулықта берілген 14 беттегі 3-жаттығу жұмысын орындау. Жақша ішіндегі сөздерді дұрыс орналастырып жазып, тыныс белгілерін қойыңдар.  **Тапсырма № 8** Берілген суреттерге шылау және одағай сөздерді қатыстырып сөйлем құрау.  Развивающие игрушки для детей 2,3,4,5 лет ❤️ выбрать лучший подарок ребенку10 000+ фото детей и картинок с детьми бесплатно - Pixabay | Табан іздерін басу арқылы сұраққа жауап береді  « Wordwall» платформасындағы тапсырманы оырндайды.  Мәтінді толықтырады.  Оқулықпен жұмыс жасайды. | https://sun6-21.userapi.com/s/v1/ig2/Spv5iHyMqtDvK1oBiXJUH8q-kE2olk-A50UKvR57Eojeyz4vy5oUsIVVowTYDxrVF8kt-8Ljwci657RBnvcqrx22.jpg?size=1100x1100&quality=96&crop=0,0,1100,1100&ava=1  Қазақ тілі  11 сынып  Алматы «Мектеп»  баспасы  10 000+ фото детей и картинок с детьми бесплатно - Pixabay  Развивающие игрушки для детей 2,3,4,5 лет ❤️ выбрать лучший подарок ребенку |
| **Ү. Үй тапсырма**  **сы** | **Үйге тапсырма:**  Оқулықта берілген 11 беттегі 3-жаттығу жұмысын орындайды. Көп нүктенің орнына демеулік шылауларды қойып көшіріп жазу. | Үй тапсырмасын жазып алады. | Қазақ тілі  11 сынып  Алматы «Мектеп»  Баспасы |
| **ҮІ. Баға лау** | Оқушылар жауаптарына қарай бағаланады |  |  |

Тапсырмалар 1 «ИКС НӨЛ»

1 . Дефис арқылы жазылатын шылаулар 1. (-ақ, -ай, -ау, -ды, -ді, -мыс, -міс)

2. Сұраулық демеулік шылауларды ата 2. (ма, ме, ба,бе,па,пе)

3. Күшейткіш шылауларды ата 3.(-ақ, -ау, -ай, әсіресе, да, де, та, те)

4. септеулік, жалғаулық шылаулар қалай жазылады 4.(бөлек жазылады)

5.Шылау сөздер білдіретін мәніне қарай нешеге бөлінеді 5. (демеулік, жалғаулық, септеулік)

6. шаттану, таңырқау, қуану, ұнатуды білдіретін одағайдың қай түрі 6. (Көңіл-күй одағайы)

7.тәйт, тек, жә одағайдың қай түрі? 7. (Жекіру)

8.сөйлемнен одағайды тап және одағайдың қай түрі

«Алақай, Көктем келді 8. (Алақай сөзі көңіл-күй одағайы)

9. Одағай дегеніміз не? 9. (Толық мағынасы жоқ, адамның түрлі

Көңіл-күйін білдіретін сөздер.

«Бес қадам»

1. Құрау-құрау шақыру одағайы (Иә)
2. Одағай сөйлем мүшесінің қызметін атқара алады (Жоқ)
3. шылаулар ішінара үш жікке бөлінеді (Иә)
4. гөрі, бері, кейін,соң, бұрын, бетер Барыс септікті меңгеретін септеуліктер (жоқ) (шығыс
5. жалғаулық шылау сөздер мен сөйлемдерді байланыстырмайды (жоқ)
6. Одағайдың үш түрі бар (иә)
7. Тәйт,тек,жә жекіру одағайы (иә)
8. Шылаулар Жеке тұрып сөйлем мүшесі бола алады (жоқ)
9. Бірге, қабат, қатар, қоса көмектес септікті меңгеретін септеулік шылау (Иә)
10. Мен,бен,пен, және сөз бен сөзді байланыстыратын шылау (Иә)
11. Ау,ай,ақ , да, де, күшейткіш демеулік шылау (Иә)
12. Қорқу, түңілу жекіру одағайы (жоқ)
13. Көс-көс көңіл күй одағайы (жоқ)
14. Бірақ, бірақта, алайда қарсылықты жалғаулық (Иә)
15. Одағайдың үш түрі бар (Иә)
16. Шылаудың толық лексикалық мағынасы болмайды (Иә)
17. Одағай сөйлем басында да, ортасында да, соңында да кездеседі. (Иә)
18. Тәйт,тек,жә шақыру одағайы (иә)
19. *үшін, жуық, бірақ, мен, да, әрі, сайын одағай сөздері (Жоқ)*
20. шылаулар ішінара үш жікке бөлінеді (Иә)

«Мәтінмен жұмыс»

Баяғы бір заманда бай мен кедей көрші өмір сүріпті. Олардың араздығы сондай, бірін-бірі көргісі келмейді екен. Байдың үйі кең, әдемі болыпты. Іші толған – алтын мен күміс. Ал кедейдің үйі ағаштан жасалған, төбесін бұтамен жапқан қора екен. Алтын мен күміс түгілі, **нан**ын әзер тауып жепті. Егін егіп, оны суарып, күтіп, орып, өз күнін өзі көріпті.  
  
Бір жылы [көктем](https://www.zharar.com/xfsearch/%D0%BA%D3%A9%D0%BA%D1%82%D0%B5%D0%BC/)де алапат, су тасқыны болады. Бай алтынын көтеріп ағаштың басына шығып кетеді. Ал кедей болса, бір көмеш **нан**ын қойнына салып, ол да ағаштың басына көтеріледі. Су тасқыны он бес күнге созылады. Бір күні қарны ашқан бай кедейге:  
  
- Әй, кедей, сен мына бір кесек алтынды ал да, маған бір үзім **[нан](https://www.zharar.com/xfsearch/%D0%BD%D0%B0%D0%BD/)** бер, - дейді.  
  
- Жоқ, алтының өзіңе, **нан** бере алмаймын, - деп жауап береді кедей.  
  
Екінші күні [бай](https://www.zharar.com/xfsearch/%D0%B1%D0%B0%D0%B9/) [кедей](https://www.zharar.com/xfsearch/%D0%BA%D0%B5%D0%B4%D0%B5%D0%B9/)ден тағы да **нан** сұрайды.  
  
- [Алтын](https://www.zharar.com/xfsearch/%D0%90%D0%BB%D1%82%D1%8B%D0%BD/)ымның жартысын берейін, - дейді ол бұл жолы.  
  
- Жоқ, бере алмаймын, - деп бұл [жол](https://www.zharar.com/xfsearch/%D0%B6%D0%BE%D0%BB/)ы да кедей келіспейді.  
  
Ақыры, аштан өліп бара жатқан соң шыдамай, бай бір үзім **нан**ға барлық алтынын айырбастайтынын айтады. Кедей бәрібір көнбейді. Бойы**нан** күші кеткен бай басы айналып, суға құлап кетеді. Ал, келесі күні су тоқтап, кедей ағаштың басы**нан** түседі. Халықтың: «Алтын, күміс - тас екен, арпа, бидай – ас екен» дейтіні осыған орай айтылған екен.

Берілген суреттергер сөйлем құраймыз

1 Шылау   

2 одағай    

3-Жаттығу

Еділ бол(да) Жайық бол, (Демеулік күшейткіш)   
Ешкімменен ұрыс(па).  
Жолдасыңа жау тисе,  
Жаныңды аяп тұрыс(па).  
Ердің құны болса(да) (Демеулік күшейткіш)  
Алдыңа келіп қалған(соң)  
Қол қусырып барған(соң) (Шығыс септік)  
Аса кеш (те) қоя бер, (Демеулік Күшейткіш)  
Бұрынғыны қуыс(па).

Еділ бол да, Жайық бол,  
Ешкімменен ұрыспа.  
Жолдасыңа жау тисе,  
Жаныңды аяп тұрыспа.  
Ердің құны болса да,  
Алдыңа келіп қалған соң,  
Қол қусырып барған соң,  
Аса кеш те қоя бер,  
Бұрынғыны қуыспа.

Тапсырма Мәтінмен жұмыс. Шылау мен одағайдың жазылуындағы тыныс белгілерін қойып жазыңдар.

1.Нұржан мен Айгүл ауылға келіпті. 2.Толқын да, ағыс та күшейген. 3. Сен Сәкеннің баласымысың? 4. Бүгін күннің суығын-ай. 5. Бұл тапсырманы өзің-ақ бітіресің. 6. Омар, Оспан, және Ахмет –үшеуі сабақ оқып отыр. 7. Пай-пай, туған жер қандай ыстық! 8. Осы алған бетіңнен танба, бәрекелді! 9. Есік алдына шықсам, ойпырай, дала жанып жатқандай ыстық екен.

**Үй жұмысы. Көп нүктенің орнына демеулік шылауларды қойып көшіріп жазу.**

**Дала, рақмет саған!**

**Асырдың......даңқымды,**

**Қуанттың...... халқымды,**

**Алып төсіңе алып қазан орнатып,**

**Сапырдың.......алтынды.**

**Пай-пай, неткен маңғаз едің**

**Білмейтұғын шалқуды!**

**Тұрсаңшы,**

**Билесеңші бізбенен.**

**О, менің Жерұйығым!**

**Асан атам іздеген.**